Diari Oficial de la Generalitat Valenciana


Sumari del DOGV 8290, del 09-05-2018 (2018/3850)

RESOLUCIÓ de 10 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 63/14-AIA Riba-roja de Túria.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8290

Data del DOGV
:   09-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3850


Data del document
:   10-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Riba-roja de Túria
    * impacte ambiental

RESOLUCIÓ de 10 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 63/14-AIA Riba-roja de Túria. [2018/3850]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 63/14-AIA Riba-roja de Túria.  
  
«Declaració d'impacte ambiental  
Expedient: 63/5433-HPJ.  
Títol: Emmagatzematge i gestió de residus perillosos i residus no perillosos.  
Promotor: Vicente Sánchez Sánchez.  
Autoritat substantiva: Ajuntament de Riba-roja de Túria.  
Localització: carrer dels Xocolaters, nau 69, polígon industrial Mas de Sant Antoni de Poio, del terme municipal de Riba-roja de Túria (València).  
  
Antecedents  
En l'actualitat, l'empresa exerceix l'activitat d'arreplega i transport en qualitat de gestor de residus amb els següents números d'autorització 611/RT/RTP/CV, 984/RT/RNP/CV i 23/RT/RAEE/CV.  
  
L'activitat disposa de número de llicència d'obertura i funcionament 181/08.  
  
Descripció del projecte  
L'objecte d'aquest projecte és la sol·licitud de la llicència ambiental, d'acord amb la Llei 2/2006, de 5 de maig, de prevenció de la contaminació i qualitat ambiental, per a l'emmagatzematge i la gestió de residus perillosos (d'ara en avant RP) i residus no perillosos (d'ara en avant RNP).  
Es pretén realitzar l'emmagatzematge dels residus que més avant es descriuen, per a això l'activitat principal que es fa en la instal·lació és el comerç a l'engròs i l'emmagatzematge de ferralles (metalls de distinta índole com ara alumini, acer, ferro) i la gestió de RP i RNP, així com plàstics, PVC, elements metàl·lics per al seu desballestament (estanteries metàl·liques, etc.), per a la seua posterior venda a plantes de reciclatge i tractament dels dits materials.  
L'activitat s'exerceix en una nau industrial situada al carrer dels Xocolaters, nau 69, polígon industrial Mas de Sant Antoni de Poio, del terme municipal de Riba-roja de Túria (València).  
La parcel·la on s'ubica l'activitat està situada en sòl urbà d'ús industrial i segons el certificat de compatibilitat urbanística l'activitat és compatible amb la normativa i el planejament urbanístic municipal.  
  
La superfície útil de l'activitat és de 291,13 m² (zona de magatzem de residus, oficina, lavabos).  
  
Descripció del procés productiu  
L'activitat a desenvolupar en la nau és la següent:  
1. Arreplega i transport dels residus al magatzem.  
2. Recepció de distints materials RP i RNP, aquests procedeixen de tallers de reparació i manteniment de vehicles, en menor proporció es donarà servei a empreses procedents de la branca industrial metal·lúrgica, construcció, mecanitzat de metalls (residus de pintura, pols d'escatada, envasos contaminats, residus metàl·lics, ferralles, etc.).  
3. Classificació, separació i emmagatzematge dels distints residus.  
4. Envasament i etiquetatge, si és procedent, i paletització de residus si fóra necessari.  
5. Transport per mitjans propis o contractats, als diferents clients per al seu tractament final de transformació en matèria primera reciclada per a donar-los nou ús a aquests residus.  
En general, es realitzen treballs de classificació i moltes vegades ja vénen classificats.  
No hi ha maquinària per a premsa, ni es talla cap material.  
Quan arriba un vehicle al magatzem es descarrega i es col·loca cada residu en el lloc destinat per a això, per mitjà d'operativa manual.  
Els residus perillosos arriben en bidons de 200 litres, en contenidors homologats, o en garrafes de distintes grandàries que es col·loquen en les cubetes proveïdes de mesures antivessaments.  
Quan les quantitats de residu siguen suficients o es complisca el termini màxim d'emmagatzematge, es procedirà al seu trasllat a planta de gestor final.  
Quant a l'equip necessari per a l'exercici de l'activitat, es disposa de:  
- Carretó elevador.  
- Contenidors metàl·lics de distintes capacitats, amb eines per a reparar els dits contenidors.  
- Dues cubetes de retenció, cada una per a quatre bidons de 200 litres o unes quantes garrafes.  
  
Adequació de la nau segons el projecte  
La parcel·la disposa de tots els serveis i les infraestructures, per connexió a la xarxa de proveïment d'aigua potable de la xarxa pública general i al clavegueram.  
Les aigües sanitàries provenen dels abocaments del vestuari, lavabos i neteja de l'oficina, que evacuaran a la xarxa municipal.  
El paviment de la nau està compost per una solera de formigó, amb acabat superficial antipols.  
Els residus que es pogueren generar per arreplega de vessaments (absorbents contaminats), es gestionaran junt amb els residus d'aquest tipus ja emmagatzemats.  
  
Tipologia de residus admesos  
La codificació dels residus per als quals se sol·licita la corresponent autorització administrativa d'emmagatzematge temporal, segons l'Ordre MAM/304/2002, de 8 de febrer, per les quals es publiquen les operacions de valorització i l'eliminació de residus i la Llista Europea de Residus, són els següents:  
Residus no perillosos  
120101 Llimadures i ferritges de metalls ferris.  
120102 Pols i partícules de metalls ferris.  
120103 Llimadures i ferritges de metalls no ferris.  
120104 Pols i partícules de metalls no ferris.  
150104 Envasos metàl·lics.  
160117 Metalls ferris.  
160118 Metalls no ferris.  
160801 Catalitzadors usats que contenen or, plata, reni, rodi, pal·ladi, iridi o platí (excepte el codi 160807).  
170401 Coure, bronze, llautó.  
170402 Alumini.  
170403 Plom.  
170404 Zinc.  
170405 Ferro, acer.  
170407 Metalls mesclats.  
170411 Cables diferents dels especificats en el codi 170410.  
200140 Metalls.  
  
Residus perillosos  
080111 Residus de pintura i vernís que contenen dissolvents orgànics o altres substàncies perilloses.  
080113 Llots de pintura i vernís amb dissolvents orgànics o altres substàncies perilloses.  
080119 Suspensions aquoses que contenen pintura o vernís amb dissolvents orgànics o altres substàncies perilloses.  
130205 Olis minerals no clorats de motor, de transmissió mecànica i lubricants.  
140602 Altres dissolvents i mescles de dissolvents halogenats.  
160504 Gasos a recipients a pressió (inclosos els halons) que contenen substàncies perilloses.  
150110 Envasos que contenen restes de substàncies perilloses o estan contaminats per aquestes.  
150202 Absorbents, materials de filtració (inclosos els filtres d'oli no especificats en una altra categoria), draps de neteja i robes protectores contaminades per substàncies perilloses.  
160107 Filtres d'oli.  
160113 Líquid de frens.  
160114 Anticongelants que contenen substàncies perilloses.  
160601 Bateries de plom.  
160708 Residus que contenen hidrocarburs.  
  
Tramitació administrativa  
Amb data 8 de maig de 2014, va entrar en la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, l'ofici de l'Ajuntament de Riba-roja de Túria, el qual remet l'expedient de sol·licitud de llicència ambiental per a legalitzar l'activitat d'emmagatzematge i gestió de residus perillosos i residus no perillosos, situada al carrer dels Xocolaters, nau 69, polígon industrial Mas de Sant Antoni de Poio, del terme municipal de Riba-roja de Túria (València), a fi d'obtindre la preceptiva declaració d'impacte ambiental, en compliment del que disposa l'article 51 de la Llei 2/2006, de 5 de maig, de prevenció de la contaminació i qualitat ambiental.  
  
El dit expedient consta de: projecte tècnic, estudi d'impacte ambiental, document de síntesi, pla d'autoprotecció, certificat de compatibilitat urbanística i certificat d'informació pública.  
El tràmit d'informació pública de l'estudi d'impacte ambiental es va dur a terme per mitjà de la inserció del corresponent anunci en el Butlletí Oficial de la Província de València número 70, amb data 24 de març de 2014, i la publicació d'un edicte en el tauler d'anuncis de l'Ajuntament, sense que s'hagen presentat al·legacions.  
  
Consideracions ambientals  
- Les principals afectacions associades a l'activitat seran les següents:  
1. Producció de sorolls  
No hi ha elements generadors de vibracions. Les principals fonts de soroll són:  
- Operacions de càrrega/descàrrega de ferralla.  
- Entrada/eixida de vehicles de transport i carretó elevador.  
Segons l'estudi acústic aportat, l'activitat no és generadora de sorolls, ja que es realitzen labors de classificació i per tant en la dita documentació es diu que no es produeixen sorolls susceptibles de tindre en compte.  
Es considera que el soroll provocat pels vehicles de transport tindran incidències puntuals de breu duració de nivell sonor igual o inferior al provocat en l'exterior pel trànsit rodat.  
Segons el dit estudi els paraments que constitueixen la nau, tant en façanes com en parets separadores de propietaris o usuaris distints, confereixen un aïllament inferior als exigits en la legislació vigent en matèria de sorolls.  
2. Afectació al sòl  
Els impactes que l'activitat pot produir en el sòl es deuen a la zona d'emmagatzematge de RP, a causa dels possibles vessaments o fugues accidentals per la descàrrega dels residus o pels contenidors usats per al seu emmagatzematge. Com a mesura preventiva per a evitar els dits efectes l'establiment disposa de solera de formigó.  
En la zona de magatzem de RP s'instal·laran safates metàl·liques per a l'arreplega de possibles vessaments sobre les quals es depositaran aquests residus sempre envasats en els bidons o contenidors homologats corresponents, pel que no hi haurà lloc a possibles filtracions al subsòl.  
  
Per als possibles vessaments de líquids, oli de les màquines, portapalets, vehicles de transport i manipulació dels residus s'utilitzaran terres absorbents apropiades (sepiolites), que es depositaran en envasos adequats i es gestionaran per mitjà de gestors autoritzats.  
En el cas de vessaments d'àcids procedents de les bateries dels vehicles, s'utilitzaran tampons (bicarbonat sòdic).  
En relació amb els abocaments generats pel carretó elevador, es proposa la realització del manteniment i la reparació en taller extern a la instal·lació, per la qual cosa serà poc probable que aquests abocaments es produïsquen.  
No obstant això, aquesta mesura és insuficient pel que s'haurà d'impermeabilitzar la zona d'emmagatzematge de RP.  
3. Afectació a les aigües  
Les mesures correctores per a evitar l'afectació a les aigües superficials i subterrànies, proposades pel projecte seran les següents:  
- Les aigües residuals procedents de l'activitat, lavabos i neteja de les distintes dependències, amb el pas previ per l'arqueta sifònica que reté els greixos i les restes lleugeres, aboquen a la xarxa municipal de clavegueram, així queda garantit el compliment de les ordenances municipals sobre abocaments al clavegueram municipal.  
- La neteja de les instal·lacions es realitzarà sense emprar aigua (per mitjà d'agranat).  
4. Emissions  
Com a mesura per a evitar l'acumulació excessiva de pols i per tant la seua remoció pel moviment i transport de materials i residus, es proposa l'agranat de la nau dues vegades per setmana.  
  
Consideracions legals  
L'activitat projectada queda subjecta a la Llei 22/2011, de 28 de juliol, de residus i sòls contaminats, així com a la Llei de residus, i a la Llei 10/2000, de residus de la Comunitat Valenciana, i queda sotmesa a la corresponent autorització administrativa per la conselleria competent en medi ambient.  
En matèria acústica el Decret 266/2004, del Consell de la Generalitat, que desplega la Llei 7/2002, de 3 de desembre, de la Generalitat Valenciana, de protecció contra la contaminació acústica, exigeix en l'article 18, la realització d'auditories acústiques per a aquelles activitats susceptibles de produir sorolls i vibracions.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que li siga aplicable.  
  
Consideracions jurídiques  
1. El projecte examinat constitueix, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament.  
2. L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 5 de la Llei 2/1989, de 3 de març, d'impacte ambiental, atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquesta.  
  
4. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial, la competència en matèria d'avaluació ambiental estratègica i de projectes.  
  
Per tot això, fent ús de les facultats que tinc legalment atribuïdes, formule la següent:  
  
Declaració d'impacte ambiental  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat d'emmagatzematge i gestió de residus perillosos i residus no perillosos, promoguda per Vicente Sánchez Sánchez, ubicada al carrer dels Xocolaters, nau 69, polígon industrial Mas de Sant Antoni de Poio, del terme municipal de Riba-roja de Túria (València), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada i amb les condicions establides a continuació:  
1. Els residus admesos en l'activitat seran els mencionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. En relació amb la zona d'emmagatzematge de residus perillosos:  
2.1. La dita zona haurà d'estar dotada de paviment impermeable, per a evitar la contaminació del sòl, com a mesura complementària a la impermeabilització proposada, s'aplicarà pintura epoxi o alguna substància semblant, aquesta per la seua resistència a l'aigua i als contaminants químics s'usa com a sistema de protecció sobre el formigó.  
2.2. Respecte a l'emmagatzematge de les bateries, aquestes s'han d'emmagatzemar en llocs impermeabilitzats, a cobert o en contenidors adequats, d'acord amb els requisits establits en l'annex III del Reial decret 106/2008, d'1 de febrer, a l'efecte d'evitar abocaments al clavegueram. S'entregaran a empreses autoritzades per a la seua gestió.  
2.3. Les safates metàl·liques per a l'arreplega de possibles vessaments situades en la zona d'arreplega de residus perillosos, hauran de mantindre's netes i buidar-se amb una freqüència suficient que garantisca que no es produiran vessaments.  
3. El programa de vigilància ambiental haurà d'incorporar el control periòdic de les condicions d'impermeabilització de la solera de la nau, s'efectuarà una inspecció periòdica de l'estat de les cubetes de retenció dels depòsits d'emmagatzematge, a fi d'assegurar-se que no es produïsquen abocaments al sòl.  
S'inclourà un control documental de la recepció i l'entrega dels residus.  
Les accions incloses en el programa de vigilància ambiental hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia. La documentació del programa de vigilància ambiental estarà a disposició de les autoritats competents.  
4. A fi d'una adequada evacuació i tractament de les aigües residuals generades en el normal exercici de l'activitat, es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'Entitat Pública de Sanejament d'Aigües Residuals o, en cas de ser més restrictiva, a l'ordenança municipal d'abocaments de l'Ajuntament de Riba-roja de Túria. Si fóra necessari s'aplicaran els tractaments previs pertinents per a complir els límits que en aquestes s'establisquen.  
  
5. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra aquesta resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 8 de setembre de 2014.- El director general d??Avaluació Ambiental i Territorial: Juan Giner Corell.»  
  
València, 10 d'abril de 2018.- El director general de Medi Natural i d'Avaluació Ambiental: Antoni Marzo i Pastor.